ΚΑΝΟΝΙΣΜΟΣ ( ΕΟΚ ) αριθ . 2242/88 ΤΟΥ ΣΥΜΒΟΥΛΙΟΥ της 19ης Ιουλίου 1988 για τροποποίηση του κανονισμού ( ΕΟΚ ) αριθ . 426/86 για την κοινή οργάνωση αγοράς στον τομέα των μεταποιημένων οπωροκηπευτικών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής(1 ),

τη γνώμη του Ευρωπαϊκού Κοινοβουλίου(2 ),

τη γνώμη της Οικονομικής και Κοινωνικής Επιτροπής(3 ),

Εκτιμώντας :

ότι το άρθρο 2 του κανονισμού ( ΕΟΚ ) αριθ . 426/86(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3909/87(5 ) προβλέπει την καθιέρωση καθεστώτος ενίσχυσης στην παραγωγή, που εφαρμόζεται σε ορισμένες ποικιλίες σταφίδων;

ότι η διάθεση των σταφίδων των ποικιλιών "Moscatel" στην Ισπανία και την Πορτογαλία υπάρχει κίνδυνος να διαταραχθεί από τον ανταγωνισμό της σουλτανίνας και της κορινθιακής σταφίδας για τις οποίες χορηγείται ενίσχυση στην παραγωγή στην Κοινότητα; ότι θα πρέπει, κατά συνέπεια, να περιληφθούν τα εν λόγω προϊόντα στο σύστημα ενισχύσεων στα πλαίσια της κοινής οργάνωσης αγοράς για τα μεταποιημένα οπωροκηπευτικά;

ότι θα πρέπει ως εκ τούτου, προκειμένου να συγκεντρωθεί η προσφορά για την καλή διαχείριση της παραγωγής, οι συμβάσεις σχετικά με την παράδοση της πρώτης ύλης να συνάπτονται κατ' αρχήν μεταξύ, αφενός, των ομάδων παραγωγών ή των αναγνωρισμένων ενώσεών τους και, αφετέρου, των μεταποιητών ή των ομάδων ή ενώσεών τους;

ότι, για τις σταφίδες των ποικιλιών "Moscatel", θα πρέπει να ληφθούν υπόψη και οι ισχύουσες εμπορικές πρακτικές για τις άλλες ποικιλίες σταφίδων για τις οποίες χορηγείται ενίσχυση, σύμφωνα με τις οποίες ένα μέρος της παραγωγής πρέπει να απομακρύνεται προκειμένου το τελικόν προϊόν, όσον αφορά τα ειδικά του χαρακτηριστικά, να είναι ικανοποιητικής ποιότητας; ότι θα πρέπει, ως εκ τούτου, να προβλεφθεί και για τις μεταποιημένες σταφίδες αυτές ο καθορισμός ένος κατάλληλου ποσοστού λαμβάνοντας υπόψη τις ποσότητες που δεν πρέπει να μεταποιηθούν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1 Ο κανονισμός ( ΕΟΚ ) αριθ . 426/86 τροποποιείται ως εξής :

1.Στο άρθρο 3 παρεμβάλλεται η ακόλουθη παράγραφος :

"2α .^ ίΟσον αφορά τις σταφίδες των ποικιλιών ''Μοσψατελ'', οι συμβάσεις που αναφέρονται στην παράγραφο 1 συνάπτονται, κατ' αρχήν, μεταξύ, αφενός, των ομάδων παραγωγών ή των αναγνωρισμένων ενώσεών τους και, αφετέρου, των μεταποιητών ή των ομάδων ή ενώσεών τους ." 2.Στο άρθρο 6, η παράγραφος 2 αντικαθίσταται από το ακόλουθο κείμενο :

"2 .^ ίΟσον αφορά τη σουλτανίνα, την κορινθιακή σταφίδα και τις σταφίδες των ποικιλών ''Μοσψατελ'', η ενίσχυση καταβάλλεται μόνο στους μεταποιητές που δεν έχουν μεταποιήσει και δεν θα μεταποιήσουν, με σκοπό τη διάθεση στο εμπόριο, ποσότητα σταφίδας των ποικιλιών αυτών που αντιστοιχεί σε ποσοστό των αγορασθέντων ποσοτήτων που θα καθοριστεί . Η ενίσχυση δεν καταβάλλεται για τις εν λόγω ποσότητες ." 3.Στο παράρτημα Ι μέρος Α, η ένδειξη "ex 0806 20 Σουλ - τανίνες και μαύρες κορινθιακές σταφίδες" αντικαθίσταται από την ένδειξη "ex 0806 20 Σουλτανίνες, μαύρες κορινθιακές σταφίδες και σταφίδες των ποικιλιών Moscatel ".

Αρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 19 Ιουλίου 1988 .

Για το ΣυμβούλιοΟ ΠρόεδροςΓ . ΠΟΤΤΑΚΗΣ ( 1)ΕΕ αριθ . C 139 της 30 . 5 . 1988, σ . 60 .

( 2)ΕΕ αριθ . C 167 της 27 . 6 . 1988 .

( 3)ΕΕ αριθ . C 175 της 4 . 7 . 1988, σ . 33 .

( 4)ΕΕ αριθ . L 49 της 27 . 2 . 1986, σ . 1 .

( 5)ΕΕ αριθ . L 370 της 30 . 12 . 1987, σ . 20 .